Bǎlán tə́bə́gá dzáma, mǐ nyīē fə məmvéndé máma, amú və mǎmēn Ńtondôbə Zambá mābɔ mína mim̀fúfúb. 9Asú tē á nə́ naa é mod ósə a kpə́lə ngə́ ásāmā ésīá, ngə́ nyīá wōē, mod te a wúag ai sí ású yə̄ nâ a kúb ésīá bân nyiá éyɔg á nyɔ́l. Eboě yā ńsə̄m məkǐ móé é búdugan ai nyémēn. 10É mod ǎ kə ézā mīníngá á ngobinda mod te a wúag ai sí dzam də́dā ai miníngá tě. Eboě yā ńsə̄m wábá é búdugan ai bɔ́. 11É mɔ́n ā bómbo ai ǹgál ésīá wōē, bə́sə̄ bə́ wúag ai sí bə́ búdugan ai eboe dzábá. 12Ńkīɛ́ fām ā bómbo ai m̀bɔ́m wóé bɔ́ bə́sə̄ bə́bɛ̄, bə́ wúag ai sí amú bə́ bə̄gə́ éboe, bə́ búdugan ai eboe dzábá tē.